**8. napirend**

**E l ő t e r j e s z t é s**

**Köveskál Község Önkormányzata Képviselő-testülete / Balatonhenye Község Önkormányzata Képviselő-testülete / Mindszentkálla Község Önkormányzata Képviselő-testülete / Monoszló Község Önkormányzata Képviselő-testülete / Szentbékkálla Község Önkormányzata Képviselő-testülete testületi ülésére**

**Tárgy:** Felnőtt / gyermek háziorvosi tevékenységre kötött megbízási szerződés módosítása

**Előterjesztő:** polgármester

**Előkészítette:** dr. Szabó Tímea, címzetes főjegyző

Jogszabállyal nem ellentétes

---------------------------

Előterjesztő Dr. Szabó Tímea

címzetes főjegyző

Tisztelt Képviselő-testület!

A Balatonhenye, Köveskál, Mindszentkálla, Monoszló, Szentbékkálla települések -házorvosi körzet- felnőtt- és gyermek háziorvosi feladatai ellátására 2007. október 7-én kötöttek az érintett önkormányzatok megbízási szerződést Dr Rothstädter Ágnes háziorvossal.

E szerződés az azóta eltelt időben kétszer került módosításra 2010-ben, majd 2012-ben.

A szerződés jelen előterjesztés szerinti módosítását, illetve annak az alapját a doktornő kezdeményezte elsősorban a rendelési idő vonatkozásában, hogy a részvételével működő praxisközösség ellátásával összefüggő kötelezettségeknek (így például prevenciós rendelés) meg tudjon felelni.

A módosítás hosszas előkészítése során felmerült néhány további rendelkezés a szerződésben, melyek módosítása szükséges, ezek az alábbiak:

- A szerződésben szerződést kötő félként Dr Rothstädter Ágnes vállalkozó háziorvos szerepelt, egyéb okiratokban viszont a Szent Vendel Bt, ezen eltérést rendezné a módosítás I. pontja.

- A szerződés megkötése óta eltelt időben változás történt a helyettesítést ellátó orvosok körében, ez úgyszintén átvezetésre kerülne jelen módosítással.

- A szerződés 5. pontjában szerepelt bérlakás biztosítása térítés ellenében doktornő számára Köveskál Község Önkormányzata részéről, ez azonban már évek óta nem alkalmazott rendelkezés / lehetőség, így indokolt a hatályon kívül helyezése.

- A 16. 3. pont módosítására a doktornő kezdeményezése alapján kerülne sor, az alapján ugyanis jelenleg a szerződést felmondani naptári év utolsó napjával lehet, úgy, hogy azt június 30-áig közölni kell a másik féllel, mely rendelkezés az egyébként 6 hónapos felmondási időt korlátozza, illetve növeli, ha például valamelyik fél januárban mondana fel. Ezen észrevétel alapján kerülne módosításra ez a pont, hogy ez a korlátozó rendelkezés kikerüljön, és így maradna hatályban a felmondás lehetősége 6 hónapos felmondái idővel.

Kérem a Tisztelt Képviselő-testületet, hogy az előterjesztést megtárgyalni szíveskedjen.

*Határozati javaslat:*

**………….KÖZSÉG ÖNKORMÁNYZATA KÉPVISELŐ-TESTÜLETÉNEK**

…/2022. (…) HATÁROZATA

***Felnőtt / gyermek háziorvosi tevékenységre kötött megbízási szerződés módosításáról***

….Község Önkormányzata Képviselő-testülete a Balatonhenye, Köveskál, Mindszentkálla, Monoszló, Szentbékkálla települések -házorvosi körzet- felnőtt- és gyermek háziorvosi feladatai ellátására 2007. október 7-én kötött megbízási szerződés módosítását az előterjesztés szerinti tartalommal elfogadja.

Felhatalmazza a polgármestert a szerződés módosítás aláírására.

Felelős: …., polgármester

Határidő: azonnal